Saturnu (pianeta)

Unu dî cchiù granni pianeti dû Sistema sulari, Saturnu (sìmmulu: ♄) è puru unu dî pianeti chi si ponnu vìdiri a occhiu senza bisognu di telescopiu. Havi nu diàmitru di circa 120000 chilòmitri.
Sulu Giovi è cchiù granni. Completamenti ricupertu di gas, si ricanusci ô telescopiu pi li carattirìstichi aneddi, scuperti ntô Seculu XVII di l'astrònumu talianu Giannuminicu Cassini, chi riniscìu puru a vìdiri la siparazzioni principali tra dui aneddi.

Turnu turnu a Saturnu furrìanu na vintina di satèlliti di nu diamitru minimu di na cinquantina di chilòmitri, e sparti di chisti diversi àutri satelliti di nu diamitru di quarchi chilòmitru. La maggiuranza di sti satèlliti foru futografati pi la prima vota di la sonda Voyager II chi ntô 1981 passau pi ddocu prima di pridìrisi ntô sistema sulari funnutu. Lu cchiù cèlibbri dî satèlliti è senza dubbiu Titanu, nu satèlliti ricupertu di n'atmosfera di mitanu e azotu, visitatu ntô 2005 di la sonda europea Huygens. Sempri ntô 2005 la sonda matri, Cassini-Huygens, esplurau tutti li satèlliti di Saturnu cchiù mpurtanti.

 Lu signuri di l'aneddi 
Lu pianeta Saturnu è ô centru di nu sistema di na vintina di satèlliti, cuntannu sulu chiddi chi sunnu chiossai di nu cintinaru di chilòmitri, chi ci furrìanu turnu turnu. Li cchiù mpurtanti sunnu Titanu, chi è lu cchiù granni chê sò 5000 chilòmitri di diamitru. Ci sunnu appoi Rea, Enceladu, Iperiuni, Mimas e Dioni. 

Catigurìa:Corpi cilesti
Catigurìa:Sistema sulari